EA พุ่ง 6% โบรกฯ แนะ “เก็งกำไร” รับผลดีรัฐเร่งกระตุ้นใช้รถ EV
EA พุ่ง 6% โบรกฯ แนะ “เก็งกำไร” รับผลดีรัฐเร่งกระตุ้นใช้รถ EV ล่าสุดอยู่ที่ 62.25 บาท บวก 3.50 บาท หรือ 5.96% มูลค่าซื้อขาย 996.03 ล้านบาท
EA พุ่ง 6% โบรกฯ แนะ “เก็งกำไร” รับผลดีรัฐเร่งกระตุ้นใช้รถ EV ล่าสุดอยู่ที่ 62.25 บาท บวก 3.50 บาท หรือ 5.96% มูลค่าซื้อขาย 996.03 ล้านบาท
25 มี.ค. 2564

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA   วันนี้ (25 มี.ค. 2564) ณ เวลา 10.09 น. อยู่ที่ 62.25 บาท บวก 3.50 บาท หรือ 5.96% สูงสุดที่ 62.75 บาท ต่ำสุดที่ 61.75 บาท ด้วยมูลค่าซื้อขาย 996.03 ล้านบาท

ทั้งนี้ ราคาหุ้น EA ปรับตัวขึ้นส่วนหนึ่งคาดนักลงทุนเข้าซื้อเก็งกำไร หลัง รมว.พลังงาน เปิดเผนถึงผลประชุมคณะกรรมการยานยนต์ไฟฟ้าแห่งชาติว่า ที่ประชุมเห็นชอบการส่งเสริมการผลิตและการใช้ยานยนต์ไฟฟ้า โดยทุกหน่วยงานต้องจัดเตรียมอิโคซิสเต็มให้มีความพร้อม รวมไปถึงแนวทางการกระตุ้นการใช้ให้มากขึ้น
นอกจากนี้ที่ประชุมได้เร่งรัดให้ประเทศไทยเป็นฐานการผลิตรถยนต์ไฟฟ้า 100% ในปี 2578 หรืออีก 14 ข้างหน้า ซึ่งเร็วกว่าเป้าหมายเดิมในปี 2583 หรือเร็วขึ้นกว่าเดิม 5 ปี ขณะที่ในปี 2573 จะต้องผลิตรถไฟฟ้าให้ถึง 50% ของปริมาณการผลิตรถทุกชนิด ซึ่งประเด็นดังกล่าวมีการคาดการณ์ว่าจะส่งผลดีต่อ EA ซึ่งเป็น 1 ในผู้ผลิตและจำหน่ายรถยนต์ไฟฟ้า รวมถึงแบตเตอรี่ และธุรกิจบริการสถานีอัดประจุไฟฟ้า (สำหรับยานยนต์ไฟฟ้า) อ่านรายละเอียดเพิ่มเติม จับตา EA ออเดอร์ทะลัก! รับรัฐฯ กระตุ้นใช้รถ EV เป้าผลิตปีหน้า 3 หมื่นคัน
ด้าน บล.เคจีไอ (ประเทศไทย) ระบุในบทวิเคราะห์ แนะนำ “ซื้อเก็งกำไร” หุ้น EA ราคาเป้าหมาย Consensus อยู่ที่ 66.10 บาท ประเมินแนวรับ 58 บาท แนวต้าน 60.50 บาท หาก Breakout ผ่านได้ ประเมินมีโอกาสทดสอบแนวต้านถัดไป 64 บาท (Stop loss 57 บาท)
ขณะเดียวกันประเมินรับ Sentiment บวกจากแผนที่รัฐบาลตั้งเป้าหมายผลักดันการผลิตรถยนต์ไฟฟ้าในไทย 100% ภายในปี 2578 (ปรับเป้าใหม่เร็วขึ้น จากเดิมปี 2583) และจะสนับสนุนเรื่องโครงสร้างพื้นฐาน และสิทธิประโยชน์ทางภาษีเพื่อรองรับ (คาดเคาะสิทธิประโยชน์ทางภาษีเดือน พ.ค.นี้)
รวมถึงประเมินผลการดำเนินงานปีนี้ ได้แรงหนุนจากรถบัสอีวี (ผลิตโดย บ.ลูก NEX) ที่จะเริ่มส่งมอบภายในกลางปีนี้ (คาดส่งมอบให้กับรถร่วมบริการก่อน เนื่องจากการเปลี่ยนรถ ขสมก. ยังล่าช้า) นอกจากนี้นักลงทุนอาจพิจารณาเก็งกำไร NEX แนวรับ 5.1 บาท  ส่วนแนวต้าน 5.4 – 5.6 บาท (Stop loss 4.9 บาท)